Lav et referat af nedenstående tekst:

Tekst:
I disse dage kan aalborgensere og andre forbipasserende ved Havnefronten se hundredevis af bh´er, der blafrer i vinden fra et hegn. Det er en særlig event for at gøre opmærksom på kampen mod brystkræft, et støtteprojekt der også er kendt som den landsdækkende Støt Brysterne-indsamling, der  finder sted i starten af oktober. Allerede nu bliver mange nordjyder dog gjort opmærksom på projektet i kraft af det  iøjnefaldende hegn af bh’er - også kaldet BRA-Borg Hegn. Et hegn, der officielt blev åbnet lørdag af rådmand i Aalborg Kommune, Mai-Britt Iversen. BRA-Borg Hegn inspireret fra New Zealand Ideen til BRA-Borg Hegnet kommer fra Lone Sigvardt og er hentet for år tilbage i New Zealand, da hun var på ferie der. - Jeg så sådan et lille hegn med bh´er, og det var den new zealandske udgave af Kræftens Bekæmpelse, der stod bag, og jeg tænkte da, at sådan et hegn ville jeg også lave, fortæller Lone Sigvardt. På det tidspunkt boede hun i udlandet, men hun glemte ikke, hvad hun havde set og tanken om, en dag at forsøge sig med at få noget lignede i gang, når hun flyttede tilbage til Danmark. Lone Sigvardt flyttede i 2017 til Aalborg og samme år fik BRA-Borg Hegnet debut. - Min egen mor var død af kræft, og det var samme år, som Lyserød Lørdag - der er en tilbagevendende begivenhed under den landsdækkende kampagne Støt Brysterne havde jubilæum, så i første omgang blev BRA-Borg Hegn en del af jubilæet, fortæller Lone Sigvardt. Masser af bh´er Nu er det fjerde år i træk, hun sammen med en række andre frivillige står for at pynte hegnet ved Havnefronten i en god sags tjeneste. - Ja, nu er det efterhånden blevet en fast tradition, siger hun og tilføjer, at hun udelukkende får positive tilbagemeldinger fra folk. - Folk, jeg møder, synes, det er sjovt og en god ide. Og vi har alle frivillige en dejlig dag hver år, når vi begynder at hænge bh´er på hegnet. De første bh´er måtte Lone Sigvardt og de øvrige frivillige ud og hente dels i egne skuffer og dels hos netværk - hvor hun skulle "sælge" ideen. I dag er der efterhånden næsten rift om pladserne på hegnet - for der er heldigvis mange, der donerer en bh til formålet. - Der kommer i hvert fald langt over 500, siger hun med henvisning til, at der alene i Gravensgade er hængt 500 bh´er op. For i år er Aalborg Cityforening gået med på ideen med at give bh´erne luft til offentligt skue. De bh´er, der bliver hængt op på hegnet, bliver gemt år efter år, og i løbet af årene, siden starten i 2017 er der kommet mange til, således at Lone Sigvardt og de øvrige frivillige bag Bra Hegnet har nogle at hænge op fra start. Et opmærksomhedsprojekt - Folk synes, det er sjovt at se hegnet, og det er faktisk et sted, der er meget fotograferet, fortæller Lone Sigvardt. Hun husker tilbage på et af årene, da der samtidig med, at hegnet blev dekoreret, anløb et krydstogtsskib til Aalborg. - Der var flere fra krydstogtsskibet, der var meget interesseret i det, så det gav og giver stor opmærksomhed, siger Lone Sigvardt. Og det er netop det, der er meningen med hegnet. - Det er et opmærksomhedsprojekt. Et støtteprojekt. Vi samler ind, og økonomisk giver det penge til brystkræftsagen, siger Lone Sigvardt. - Vi gør en forskel En af de mange, der har doneret en bh til hegnet og projektet, og som samtidig har gjort stort indtryk på Lone Sigvardt, er en kvinde, der for år tilbage mødte op med en bh, hun ville hænge op for at støtte sagen. - Kvinden havde selv været igennem et kræftforløb, og hun blev så rørt, at hun var næsten ved at græde, da hun stod her ved hegnet. Og det er klart, at det gør også et stort indtryk på mig, siger Lone Sigvardt, der tilføjer, at hun glædes ved alle, der bakker op om projektet. Selv om det ikke lader sig gøre specifikt at tælle op, hvormange penge lige netop BRA-Borg Hegnet giver til fordel for Kræftens Bekæmpelse, så er Lone Sigvardt ikke i tvivl: - Vi gør en forskel, og sammen kan vi alle gøre en forskel, siger hun. Hun opfordrer alle, der måtte have lyst til at donere en bh - og det gør man ganske simpelt ved at tage sin bh med til Havnefronten og hænge den op på hegnet. Bh´erne bliver taget ned igen den 4. oktober.

Referat:
Det var i forbindelse med en ferie til New Zealand, at Lone Sigvardt fik ideen til at støtte kampen mod brystkræft ved at hænge bh´er på et hegn.